19. ΑΠΟΦΑΣΗ ΥΠΟΥΡΓΟΥ ΕΘΝΙΚΗΣ ΑΜΥΝΑΣ Αριθ. Φ.429.1/1/340026 της 2/9 Ιαν.1998 (ΦΕΚ Β΄2) Διάθεση οπλιτών πτυχιούχων ιατρικής ή φαρμακευτικής σε αγροτικά ιατρεία και περιφερειακά ιατρεία κέντρων υγείας. Έχοντας υπόψη: α. Τις διατάξεις των παρ. 1 και 5 του άρθρ. 12 του Νόμ. 1763/88 «Στρατολογία των Ελλήνων» (ΦΕΚ 57 Α΄), όπως αυτό ισχύει μετά την αντικατά-στασή του με το άρθρ. 11 του Νόμ. 2510/97 (ΦΕΚ 136 Α΄). β. Τις διατάξεις της παρ. 2 του άρθρ. 1 του Π.Δ. 279/1997 «Διάθεση οπλιτών πτυχιούχων ιατρικής ή φαρμακευτικής σε αγροτικά ιατρεία και περιφερειακά ιατρεία κέντρων υγείας» (ΦΕΚ 203 Α΄). γ. Τις υφιστάμενες  υπηρεσιακές ανάγκες των Κλάδων των Ενόπλων Δυνάμεων σε οπλίτες πτυχιούχους ιατρικής και φαρμακευτικής. δ. Τις διατάξεις του άρθρ. 29Α του Νόμ. 1558,85, που προστέθηκε με το άρθρ. 27 του Νόμ. 2081/92, όπως αντικαταστάθηκε με το άρθρ. 1 (παρ.2) του Νόμ. 2469/97. ε. Το γεγονός ότι από την απόφαση αυτή δεν προκαλείται δαπάνη σε βάρος του Κρατικού Προϋπολογισμού, αποφασίζουμε: Άρθρ.1.-1. Όσοι οπλίτες πτυχιούχοι ιατρικής ή φαρμακευτικής επιθυμούν να διατεθούν σε αγροτικά ιατρεία ή περιφερειακά ιατρεία κέντρων υγείας, καταθέτουν στη μονάδα ή υπηρεσία όπου υπηρετούν, επικυρωμένο αντίγραφο του πτυχίου τους και της άδειας άσκησης επαγγέλματος ιατρού ή φαρμακοποιού, καθώς και υπεύθυνη δήλωση του Νόμ. 1599/86, με την οποία δηλώνουν αν είναι έγγαμοι ή όχι και αν έχουν μεταφερθεί ή έχουν λόγους μεταφοράς στους υπόχρεους μειωμένης θητείας. 2.Τα παραπάνω δικαιολογητικά με αντίγραφο φύλλου μητρώου του οπλίτη, υποβάλλονται ιεραρχικά στη Διεύθυνση υγειονομικού του Γενικού επιτελείου του οικείου Κλάδου των Ενόπλων Δυνάμεων. 3.Ο συνολικός αριθμός των οπλιτών ιατρικής και φαρμακευτικής που διατίθενται για την επάνδρωση αγροτικών ιατρείων και περιφερειακών ιατρείων κέντρων υγείας, δεν μπορεί να υπερβαίνει τους εκατό (100). Οι οπλίτες αυτοί διατίθενται από τους τρεις κλάδους των Ενόπλων Δυνάμεων ως εξής: α. Από Στρατό Ξηράς: Έως ογδόντα (80) πτυχιούχοι ιατρικής και έως δέκα (10) πτυχιούχοι φαρμακευτικής. β. Από Πολεμικό ναυτικό: Έως τρεις (3) πτυχιούχοι ιατρικής και έως δύο (2) πτυχιούχοι φαρμακευτικής. γ. Από Πολεμική Αεροπορία: Έως τρεις (3) πτυχιούχοι ιατρικής και έως δύο (2) πτυχιούχοι φαρμακευτικής. 3.Η διάθεση των παραπάνω οπλιτών γίνεται, σύμφωνα με τις διατάξεις της παρ. 1 του άρθρ. 12 του Νόμ. 1763/88 και του Π. Δ. 279/97, με διαταγή του Γενικού Επιτελείου του αρμοδίου Κλάδου των Ενόπλων  Δυνάμεων, η οποία εκδίδεται ύστερα από αίτηση του Υπουργείου Υγείας και Πρόνοιας. Άρθρ.2.-Διοικητικές και ερμηνευτικές οδηγίες για την εφαρμογή της απόφασης αυτής εκδίδονται, εφόσον απαιτηθούν, από τη Διεύθυνση Στρατολογικού ΓΕΕΘΑ. (Μετά τη σελ. 1262,06(δ)  Σελ. 1262,07 Τεύχος 1391 Σελ. 3 Υγειονομικό Σώμα 36.Ο.β.19 